Vengruvo Švč. Mergelės Marijos Dangun Žengimo bažnyčia

Vengruvo Švč. Mergelės Marijos Dangun Žengimo bažnyčia () - Romos katalikų bažnyčia šiaurės rytų Lenkijoje, Mazovijos vaivadijoje, Vengruvo apskrityje, Vengruvo mieste. Bažnyčia priklauso Vengruvo Švč. Mergelės Marijos Dangun Žengimo parapijai.

Istorija

Pirmoji bažnyčia pastatyta 1414 metais. 1509 m. pastatyta nauja Šv. Barboros bažnyčia. 1558 m. reformacijos propaguotoja, miesto valdytojo Jono Kiškos žmona, Ona Radvilaitė Kiškienė pasirūpino kad bažnyčia pereitų reformatams. Pastoriumi šioje bažnyčioje dirbo Petras Gonezijus. 1630 m. bažnyčią perėmė katalikai. 1703 m. bažnyčia sudegė ir po gaisro buvo perstatyta baroko architektūros stiliumi, pagal architekto Tylman van Gameren projektą. 1711 m. bažnyčią pašventino Lucko vyskupas Aleksandras Vihovskis. 1939 m. rugsėjo 9 d. per bombardavimą buvo apgriauta. 1959 m. bažnyčia įtraukta į Mazovijos vaivadijos saugomų istorijos paminklų sąrašą.

Nuorodos

 Parapijos tinklalapis (lenk.);
 Mazovijos vaivadijos saugomų istorijos paminklų sąrašas (lenk.).
Wojciech Jerzy Górczyk, KOŚCIÓŁ I PREPOZYTURA BARTOLOMITÓW W WĘGROWIE FUNDACJI JANA DOBROGOSTA KRASIŃSKIEGO, WOJEWODY PŁOCKIEGO, W ŚWIETLE MATERIAŁÓW Z ARCHIWUM DIECEZJALNEGO W DROHICZYNIE (lenk.) "Rocznik Towarzystwa Naukowego Płockiego" , 2019

Drohičino vyskupijos bažnyčios
Bažnytiniai paminklai Mazovijos vaivadijoje
Vengruvo architektūra
Lenkijos bazilikos